ઉલ્લેખનીય છે કે થોડા દિવસ પહેલા જ સરકારે દારુબંધીના કડક અમલ તેમજ હુક્કાબાર પર પ્રતિબંધ માટે કાયદાની જોગવાઇઓ કરી હતી. જે મુજબ દારુના ખરીદ-વેચાણ અને હેરફેર કરનારને 10 વર્ષ સુધીની કેદ અને 1 લાખ સુધીના દંડની જોગવાઇ કરી હતી. દારુ પીને તોફાન કરનારને 3 વર્ષ સુધીની કેદની જોગવાઇ કરવામાં આવી છે. ગુનેગારોને ભાગી જવામાં મદદ કરનાર અધિકારીને 7 વર્ષ સુધીની કેદ અને 1 લાખ સુધીના દંડની જોગવાઇ કરવામાં આવી છે. કોઇ અધિકારીની ફરજમાં અડચણ કે હુમલો કરે તો 5 વર્ષ સુધીની કેદ અને 5 લાખના દંડની જોગવાઇ કરવામાં આવી છે.